**SONCE, LUNA, ZVEZDE – ASTRONOMIJA - SLZ**

Učitelj: Erik Černigoj

Radovednost mladega človeka je brezmejna kot vesolje, zato izbirni predmet ASTRONOMIJA zadosti potrebam malih radovednežev v raziskovanju okolja, obenem pa spodbuja samostojno in abstraktno razmišljanje. Učencem ponudi odgovore na razburljiva vprašanja, kot so:

• Kaj je Sonce in kako vpliva na naš planet?

• Kako izgleda površina Lune?

• Kolikšne so razdalje v vesolju?

• Kakšne lastnosti ima svetloba?

• Kako nastane Sončev mrk, Lunine mene?

Spoznajo tudi položaje osnovnih zvezd povezanih v ozvezdja. Velik poudarek predmeta je na eksperimentih in izkustvenem opazovanju. Pri simulaciji ozvezdij in planetov si pomagamo tudi z računalniškimi programi in internetom. Načrtujejo in izvajajo astronomska opazovanja, kjer se povezujemo z okoliškimi šolami in Astronomskim društvom Nanos.

Učenci pridobijo tri ustne ocene iz izdelkov, seminarske naloge in ustnega ocenjevanja.